sonderborg.dk

Læseheltene
2025-11-04 14:30 - 15:30 (Europe/Copenhagen) | Biblioteket Gråsten, Ahlmannsparken, Gråsten, Syddanmark, 6300, Danmark
Kunne du tænke dig at blive en helt?
Så meld dig til Læseheltene, hvor alle med lyst til at læse mødes.
Sammen læser vi, snakker om bøger og anbefaler de bedste til hinanden. Der er altid saft på kanden og lidt godt til ganen.
For børn i 4.-5. klasse.
Tilmeld dig Læseheltene ved at sende en mail til Lita på lpes@sonderborg.dk
Begivenheden foregår her:
Biblioteket Gråsten
, Ahlmannsparken Ahlefeldvej 4, 6300, Gråsten
Læs mere om eventet og køb en evt. billet her.

Dit digitale bibliotek: Din digitale arv
2025-11-04 16:30 - 17:30 | Biblioteket Sønderborg, Nørre Havnegade 15, Sønderborg, 6400, Danmark
Vi sætter fokus på et emne, som bliver mere og mere aktuelt: vores digitale arv.
Vi efterlader os ikke kun billeder i fotoalbums og breve i skuffer, men også tusindvis af digitale spor. Billeder på telefonen, mails, Facebook-profiler og abonnementer fortsætter, også efter vi er gået bort. Hvordan sikrer vi os, at billeder, beskeder og konti bliver taget hånd om på den måde, vi ønsker?
Med dette oplæg bliver du klædt på til at tage stilling til din digitale arv. Du får viden om, hvad digital arv dækker over, konkrete råd til, hvordan du kan forberede dig, og en introduktion til digitale værktøjer og tilbud. Blandt andet kan du høre om bibliotekets egne hjælpemuligheder og det gratis onlinekursus på eKurser.nu: “Din digitale arv”. Vi viser dig, hvordan du nemt kan komme i gang, og hvordan du gør det lettere for dine efterladte.
Oplægget sætter fokus på digital arv og giver dig konkrete råd og værktøjer til, hvordan du kan planlægge din digitale eftertid.
Dit digitale bibliotek
Du ved det sikkert allerede, men biblioteket er meget mere end papirbøger, avisarkiver og læsesale. Som låner på biblioteket har du adgang til en lang række digitale programmer og services, som du kan tilgå med din smartphone, tablet eller computer døgnet rundt. Vær med, når bibliotekets medarbejdere viser, hvordan du bruger ”dit digitale bibliotek”, og hvordan du kommer i gang med at læse e-bøger, se film og meget andet.
Medbring gerne din smartphone, iPad eller bærbare computer, så du kan prøve kræfter med programmerne. Der vil være rig mulighed for at stille spørgsmål og få vejledning. Sørg også for, at du kender dit login til Biblioteket Sønderborg samt kode og mailadresse til din konto i App Store eller Google Play.
Begivenheden foregår her:
Biblioteket Sønderborg
Niveau 2, Indsigten, Nørre Havnegade 15, 6400, Sønderborg
Læs mere om eventet og køb en evt. billet her.

Søs Fenger Vinter koncert i Lysabild Kirke.
2025-11-04 20:00 - 21:30 | Lysabild Kirke, Lysabildgade 7, Sydals, 6470
United Stage og Søs Fenger arrangerer vinter koncert i Lysabild Kirke.
Med en varm og nærværende stemme inviterer Søs Fenger til en række vinterlige koncerter, hvor årstidens stemning smelter sammen med sange fra et imponerende kartotek. Mørket udenfor oplyses af hendes tidløse melodier, der spænder over fire årtier og skaber en magisk, hyggelig atmosfære.
På sætlisten vil der være traditionelle julesange, Christmas Carols og salmer som “Glade Jul”, “Have Yourself a Merry Little Christmas”, “En rose så jeg skyde” og “Dejlig er jorden” samt egne sange som “Sidste time”, “Inderst Inde” og “Holder øje med dig”, m.fl. – alle sange spundet sammen med Søs´ egne tanker og anekdoter om livet og julen, samt refleksioner om alt, hvad dertil hører af traditioner, kærlighed, savn, afsavn og glæde.
Dørene åbner kl. 19.00. Der er unummererede pladser. Parkeringsmuligheder ved kirke og skolen.

Karlas Tju-Hej i Broager
2025-11-05 09:30 - 10:00 | Biblioteket Broager, Storegade 6A, Broager, 6310, Danmark
Tag dine små børn med til hygge og sjov på et bibliotek nær dig
Børnebibliotekaren Karla har instrumenter, bamser og rasleæg med i sin kuffert, og det hele bliver aktivt brugt.
Vi synger både nye og gamle børnesange, og vi har altid en hyggelig formiddag sammen.
For børn 0-3 år og deres voksne.
Begivenheden foregår her:
Biblioteket Broager
, Storegade 6A, 6310, Broager
Læs mere om eventet og køb en evt. billet her.

Far på færde
2025-11-05 10:00 - 12:00 | Biblioteket Sønderborg, Nørre Havnegade 15, Sønderborg, 6400, Danmark
Er du far på barsel eller går du hjemme med dit barn?
Så kom ned på Børnebiblioteket og få et fællesskab med andre fædre og deres børn.
“Far på færde” finder sted hver onsdag formiddag kl. 10.00-12.00, hvor I kan mødes til leg, snak og hyggeligt samvær i Børnebiblioteket.
Tilbuddet er helt uforpligtende, og I kan komme og gå, som det passer jer.
For fædre med børn i alderen 0-1½ år.
Begivenheden foregår her:
Biblioteket Sønderborg
Børnebiblioteket, Nørre Havnegade 15, 6400, Sønderborg
Læs mere om eventet og køb en evt. billet her.

SoMe - feedet, der fanger!
2025-11-05 15:30 - 2025-12-16 19:30 | Domicilet, Ellegårdvej 36, Sønderborg, 6400
Sociale medier – SoMe – feedet, der fanger!
Indhold, reach og relationer på sociale medier – på kun en time om ugen!
Har du styr på dit feed – eller styrer algoritmerne dig?
Likes, reach, reels, CTA, engagement rate, content pillars … sociale medier kan hurtigt føles som et fremmedsprog for de få indviede. Men bag alle disse buzzwords gemmer der sig en helt simpel sandhed:
Hvis du forstår, hvordan platformene fungerer – og hvad der motiverer dine følgere – kan du skabe indhold, der ikke bare bliver set, men husket.
Dette kursus-forløb tager dig fra “ poster lidt hist og pist” til en målrettet, strategisk SoMe-tilstedeværelse, der virker – også selvom du kun har få timer om ugen til at arbejde med det. Kurset giver dig en målrettet introduktion til, hvordan du arbejder strategisk med sociale medier – primært Instagram og Facebook – uden at skulle bruge hele ugen på det.
Du lærer ikke kun – du eksekverer. Undervejs udvikler du din egen content-plan, får feedback på dine idéer, og du begynder at poste med det samme. Du går fra forløbet med en konkret strategi, klar plan og publicerede opslag, der allerede arbejder for dig.

Programmet
SoMe-forløbet er et intensivt og praksisnært kursus, der kombinerer viden, sparring og handling. Du får konkrete værktøjer, tester dem i praksis og tilpasser din strategi undervejs. Resultatet er et feed, der fanger – og en realistisk plan, du kan holde fast i.

Forløbet består af fem dele:

SoMe introduktion – åben for alle, hvor du får overblik over trends, værktøjer og “ wins”

Modul 1 – strategisk grundforståelse og første skridt i din content-plan

Du arbejder med dine posts and plan fra Modul 1 – mulighed for vejledning

Modul 2 – eksekvering, optimering og egen evaluering

Efterfølgende — individuel rådgivning 1 time pr. virksomhed, planlægges individuelt

Tid & Sted:
SoMe introduktion: Mandag d. 29. september kl. 15:30-18:30
Modul 1: Onsdag d. 5. november 2025 kl. 15.30-19.30.
Modul 2: Tirsdag d. 16. December 2025 kl. 15.30–19.30
Hver virksomhed får desuden en times individuel rådgivning efter aftale.
Alle moduler afholdes hos Sønderborg Vækstråd, Ellegårdvej 36, 6400 Sønderborg.
Du lærer og får værktøjer til at:

Opnå en grundlæggende forståelse for sociale medier som strategisk værktøj
Knække koden til algoritmerne – og få dem til at arbejde for dig
Skabe indhold, der både giver reach, relationer og mulige salg
Arbejde med reels, stories og opslag – og vide, hvornår du bruger hvad
Planlægge og strukturere din SoMe-indsats, så den passer til din tid og virksomhed
Måle resultater og justere, så du hele tiden udvikler dig
Opbygge et indholdsbibliotek (med koncepter og evergreen content), så du aldrig mangler noget at poste
Udvikle og poste dit eget indhold under forløbet – med feedback og sparring

Din underviser:
Camilla Uldal er strategisk kommunikationsspecialist og stiftende partner i ULDAL & CO. Hun hjælper virksomheder, brands og iværksættere med at få styr på strategien bag deres sociale medier – og omsætter algoritme-snak og buzzwords til konkrete handlinger, der giver resultater. Med en kombination af strategisk overblik, kreativ tæft og hands-on erfaring lærer hun deltagere at skabe indhold, der fanger, fastholder og får følgere til rent faktisk at interagere og tage kontakt.
Målgruppe:
Der er ingen særlige adgangskrav. Kurset er for dig, der er soloselvstændig, kreativ, rådgiver eller driver en mindre virksomhed – og som vil have sociale medier til at arbejde for dig — og ikke omvendt. Du behøver ingen forudgående SoMe-erfaring, men du skal være klar til at arbejde med din egen profil undervejs.
Kurset henvender sig især til mindre virksomheder, soloselvstændige og kreative erhverv, der ønsker at styrke deres synlighed og relationer via sociale medier. Kursets fokus er på praktiske metoder, der kan implementeres med minimalt tidsforbrug, men med maksimal effekt.
Praktisk:
Pladser:
Der er et begrænset antal pladser på forløbet for at sikre god tid til individuel sparring.
Tid & Sted:
SoMe introduktion: Mandag d. 29. september kl. 15.30–18:30
Modul 1: Onsdag d. 5. november 2025 kl. 15.30-19.30
Modul 2: Tirsdag d. 16. december 2025 kl. 15.30–19.30
Hver virksomhed får desuden en times individuel rådgivning efter aftale.
Alle moduler afholdes hos Sønderborg Vækstråd, Ellegårdvej 36, 6400 Sønderborg.
Pris:
Ikke-medlemmer af Sønderborg Vækstråd: 9.995 kr. ex. moms*
Medlemmer af Sønderborg Vækstråd: 6.500 kr. ex. moms*
Iværksættere (CVR max. 3 år): 2500 kr. ex. moms*
*Faktureres separat efter tilmelding
Læs mere HER
Tilmelding
Klar til at komme ud over rampen? Tilmeld dig hele kursusforløbet HER
Vil du starte med den gratis introduktion? Tilmeld dig HER.
Introduktionen er en del af hele SoMe-kursusforløbet, så du skal både tilmelde dig introduktionen og selve forløbet her for at være sikret din plads.
Den gratis introduktion for alle interesserede. Her får du nemlig overblikket over de vigtigste tendenser og værktøjer lige nu – og inspiration til, hvordan du kan styrke din virksomheds tilstedeværelse på sociale medier. Du får også konkrete værktøjer, du kan bruge i din hverdag.

Rom blev ikke drukket på en dag
2025-11-05 17:00 - 18:30 | Biblioteket Nordborg, Løjtertoft 7, Nordborg, 6430, Danmark
Flensborgs historie som romby
I mange år var Flensborg en af Danmarks mest førende byer inden for kolonihandelen med De Dansk Vestindiske Øer. Flensborg fik sit første romhus i 1781. Det var Sonnberg-Rum, der lå på hjørnet af Schiffbrücke og Neue Straße og det menes, at Flensborg i en periode havde hele 40 romhuse. Denne handel gjorde mange af byens købmænd velhavende og førte til en stor produktion af raffineret sukker og rom, hvis indflydelse stadig kan ses i byen i dag. Man kan finde palæer, parker og store købmandsgårde fra denne tid, og selvom der kun er få romproducenter tilbage, har Flensborg bevaret sit ry som en romby.
Historikeren og lederen af Den Slesvigske Samling, Klaus Tolstrup Petersen, besøger Biblioteket Nordborg og fortæller om, hvordan Flensborg blev en af Nordeuropas vigtigste rombyer.
Vær med og oplev et stykke kulturhistorie i form af en smagsprøve fra selveste rombyen.
Begivenheden foregår her:
Biblioteket Nordborg
, Løjtertoft 7, 6430, Nordborg
Læs mere om eventet og køb en evt. billet her.

Silent Reading Party
2025-11-05 17:00 - 19:00 | Biblioteket Sønderborg, Nørre Havnegade 15, Sønderborg, 6400, Danmark
Books, Nooks, & Snacks
Grab your favorite book, find a comfy spot, and enjoy a peaceful reading session with fellow book lovers (plus, there’ll be tons of snacks!). Whether you’re obsessed with fantasy, hooked on mysteries, swooning over romance, or diving into non-fiction, this is the ultimate chance to get lost in your book in a super relaxing vibe.
What’s waiting for you?

A peaceful, laid-back atmosphere
Comfy spots to kick back
Tasty treats and light snacks
The chance to make new book-loving friends

Silent Reading Party takes place 3 times during autumn:
Monday 8. September kl. 17.00 – 19.00: International Literacy Day*
Wednesday 22. October kl. 17.00 – 19.00
Wednesday 5. November kl. 17.00 – 19.00
*This event is part of our celebration of The International Literacy Day.
Free entrance – just show up
Just show up with your book and the need for some chill, quiet time. No sign up is needed! We can’t wait to see you there and share the love of reading.
Begivenheden foregår her:
Biblioteket Sønderborg
Niveau 2, YA-zonen, Nørre Havnegade 15, 6400, Sønderborg
Læs mere om eventet og køb en evt. billet her.

Skriv med fantasi
2025-11-05 18:00 - 21:00 | Biblioteket Sønderborg, Nørre Havnegade 15, Sønderborg, 6400, Danmark
Workshop med Cecilie Eken
Vil du gerne skrive tekster med et fantastisk element i sig? ”Skriv med fantasi” er for dig, uanset om du vil skrive fantasy, magisk realisme eller blot hverdagstekster med et anstrøg af noget magisk.
Denne workshop giver inspiration til at skrive fantastisk litteratur. Vi skal blandt andet se på elementer som universskabelse, karakterer, fortæller, anslag, plot og sprog. Der vil være korte oplæg og en række små skriveøvelser, der kan sætte gang i kreativiteten.

”For mig bliver det væsentligt nemmere at skrive om noget, når jeg ikke er tvunget til at gøre det på en helt realistisk måde, men kan liste mig ind på det ad en mere eventyrlig vej.”

Cecilie Eken

Cecilie Eken har siden sin debut i 1993 skrevet eventyrligt og poetisk for børn og unge i mange former: billedbøger, digte, romaner, serier. En rød tråd i hendes forfatterskab er en insisteren på at fortælle om de helt store – og nogle gange svære – menneskelige følelser og erfaringer, og hun gør det næsten altid ved at tilsætte sine tekster et fantastisk element.
Cecilie Eken har modtaget mange priser og legater for sit forfatterskab, bl.a. Kulturministeriets Børnebogspris pris (to gange), Skolebibliotekarernes Børnebogspris og Det Danske Akademis Silas-pris. Hun har mange års erfaring som underviser på skriveværksteder for både børn, unge og voksne rundt om i hele landet. Seneste udgivelse er langdigtet De stærkeste om børn og krig.

Alder: fra 16 år
Begivenheden foregår her:
Biblioteket Sønderborg
Mp1.1, Nørre Havnegade 15, 6400, Sønderborg
Læs mere om eventet og køb en evt. billet her.

i·CAFÉ
2025-11-06 16:00 - 18:30 | Domicilet, Ellegårdvej 36, Sønderborg, 6400
Til i·CAFÉ kan du få svar på dine konkrete spørgsmål og udfordringer.
Bag i·CAFÉ står et lokalt rådgivernetværk bestående af professionelle rådgivere, der stiller deres tid til rådighed for at besvare nogle af de mange af de spørgsmål, som dukker op, når du er iværksætter eller har startet din egen virksomhed for kort tid siden.
Du kan booke en eller flere samtaler hos de forskellige rådgivere. En samtale varer 15-20 minutter, og i løbet af den tid får du generel vejledning om, hvordan du kommer videre med dine udfordringer.

Jo mere konkret du udfylder tilmeldingen med dine problemstillinger, jo bedre rådgivning kan du få af rådgiverne.
Fra 16:00-16:30 er der hygge med andre iværksættere og rådgivere. Vi byder på kaffe/the/vand, frugt og kage.

VIGTIG INFO: i·CAFÉ’en åbner kl. 16. Der må påregnes ventetid!

Frikadeller og fællessang
2025-11-06 17:00 - 19:00 | Ulkebøl Kirke, Kaplenivej 2, Sønderborg, 6400
Vi spiser aftensmad sammen og synger nogle sange fra højskolesangbogen.
En rigtig hyggelig aften. Kom og vær med!
Det foregår i Degnegården. Det koster 50 kr. pr. person, som betales på dagen enten kontant eller via mobilepay.
Tilmelding på kirkekontoret eller via vores hjemmeside.

Tom Buk-Swienty: Berlin brænder & Russerne kommer
2025-11-06 19:00 - 21:00 | Biblioteket Gråsten, Ahlmannsparken, Gråsten, Syddanmark, 6300, Danmark
Forfatterforedrag om “Berlin brænder” og “Russerne kommer”
Da Berlin kapitulerede 2. maj 1945, var byen en rygende tomt. 170.000 tyske og russiske soldater var dræbt, over 300.000 sårede og 100.000 civile var omkommet. I årene op til byens fald blev den sønderbombet, og størstedelen af den lå i ruiner, da krigen sluttede.
Hovedpersonerne i Tom Buk-Swientys bog Berlin brænder er Paul E. Stemann fra Berlingske Tidende og Arild Hvidtfeldt fra Socialdemokraten – og de befandt sig midt i dette kaos. De havde været udstationeret i Hitler-Tysklands hovedstad de sidste år af 2. verdenskrig og oplevede nu på allernærmeste hold de allieredes rædselsvækkende bombetogter, russernes indtog og Berlins endegyldige fald. De skrev udførligt om det, de så, og deres øjenvidneskildringer hører til de mest mangefacetterede og fascinerende beretninger, der findes om krigsårene i den tyske hovedstad.
Oplev historiker og journalist Tom Buk-Swienty og hør om hans fascinerende research. Tom Buk-Swienty har fået adgang til helt unikt materiale, der udgør en vigtig del den dramatiske grundfortælling, som han har rekonstrueret de dramatiske begivenheder ud fra, efter flere års dybdegående research i emnet. Dele af materialet bag bogen har aldrig tidligere været benyttet af danske historikere.
Aftenens foredrag tager udgangspunkt i Berlin brænder fra 2024, som er den første bog om danskerne i Berlin, såvel som i andet bind, Russerne kommer, der udkommer 4. november 2025.
Tom Buk-Swienty er uddannet historiker, og det bærer hans forfatterskab præg af. Han har blandt et imponerende antal historiske bestsellers, blandt andet Slagtebænk Dybbøl 18. april 1864, der modtog blandt andet Årets Historiske Bog og Søren Gyldendal-prisen.
Begivenheden foregår her:
Biblioteket Gråsten
BHJ Salen, Ahlmannsparken Ahlefeldvej 4, 6300, Gråsten
Læs mere om eventet og køb en evt. billet her.

Koncert på Mejeriet m. rytmisk Talentlinje og MGK
2025-11-06 19:00 - 21:00 | Mejeriet, Løngang 2, Sønderborg, 6400, Danmark
🎶 Musikalsk Kapow på Mejeriet! 🎶
Torsdag d. 6. november kl. 19.00–21.00
Gør dig klar til en aften med fuld blæs, når hele 24 talentfulde elever fra Talentlinjen og MGK indtager scenen på Ungdomshuset Mejeriet i Sønderborg! Det bliver 2×45 minutters musikalsk magi, hvor rytmerne flyver, energien bobler, og publikum bliver blæst bagover af ren spilleglæde.
🎸🎹🥁 Fra funky grooves til eksplosive soloer – du får det hele!
🎤 De spiller ikke bare godt – de spiller fantastisk!
💥 Vi håber på en pakket sal og max opbakning – så tag vennerne med og vær med til at løfte taget!
Entré: Gratis – stemning: Ubetalelig!
# MGK (Musikalsk Grund Kursus) uddanner musikudøvere og -skabere, som kan deltage i og stimulere det lokale og regionale musikliv. MGK forbereder elever til optagelse på en videregående musikuddannelse og indgår således som et væsentligt element i den musikalske fødekæde.
# Talentlinjen er musikskolens tilbud til unge, der vil dyrke musikken eller sangen intensivt og på højt niveau, sammen med andre dedikerede. Her kan man afprøve, om man vil gå videre med musikken.

Stjernestøv på trompet med Håkan Hardenberger
2025-11-06 19:30 - 21:00 | Koncertsalen Alsion, Alsion 2, Sønderborg, 6400, Danmark
Der er en vaskeægte verdensstjerne på programmet, når vi præsenterer en enestående koncertoplevelse med den verdensberømte trompetist Håkan Hardenberger, som denne aften både optræder som solist og dirigent.

Med en karriere, der strækker sig over fire årtier, er Hardenberger kendt for at være en af de mest fremtrædende og innovative trompetister i verden. Han har samarbejdet med nogle af de største orkestre, heriblandt Berliner Philharmoniker, Wiener Philharmoniker og Concertgebouworkest, og han fortsætter med at sætte nye standarder for, hvad der kan opnås med trompeten. Denne aften præsenterer Hardenberger bl.a. en af trompetlitteraturens største klassikere, Haydns Trompetkoncert, der med sin elegante melodik og virtuose udfordringer er et værk, der virkelig viser instrumentets mange facetter.

Ca. 1 time og 40 minutter med pause

Program:
J. Haydn: Haydn: Ouverture,
Die Vorstellung des Chaos (Skabelsen)
J. Haydn: Trompetkoncert
J. Haydn: Symfoni nr. 22, Es-dur
(The Philosopher)
S. Prokofiev: Symfoni nr. 1, D-dur, Op. 25,
(Symphonie Classique)
H. K. Gruber: 3 MOB Pieces
T. Broström: Sputnik

Jazzmin - Bigband og børnekor
2025-11-07 17:00 - 19:00 | Alsion, Danmark
Orkestret og børnekoret fører publikum gennem Yasmins eventyr, hvor vi lærer om musikkens magi og orkesterets mange spændende instrumenter. Det bliver en koncertoplevelse fuld af glæde, fede rytmer og fællesskab!
Odense Jazz Orchestra har i mange år haft en klar mission om at bringe glæden ved musik ud til specielt børn og unge. Fordi vi ved at musikken skaber fællesskaber og kan give et tiltrængt pusterum i en travl hverdag .
– Det er netop, hvad “JAZZmin” handler om.
🎵 Så tag børnene i hånden og kom med på en musikalsk rejse, hvor der er plads til både grin, læring og fællesskab! 🎶
Billetter skal bookes

Alletiders Juleshow 2025
2025-11-07 20:00 | Sønderborg Teater, Strandvej 1, Sønderborg, 6400
Kom i julestemning, når Sønderborg Sommer Revy Show inviterer til årets stjernespækkede juleshow.
De populære shows er lagt i salg. Vent ikke for længe, for pladserne sælges hurtigt.
Glæd dig til blandt andre Bodil Jørgensen, Leif Maibom, Jeanne Boel, Alban Lendorf, Karsten Jansfort og Jeff Ace Schjerlund.

Rasmus Nøhr – ”Tid Til Mirakler”
2025-11-07 20:00 - 22:00 | Kultursalen – Augustenborghallerne, Kettingvej 19a, Augustenborg, 6440
Tour 2025
For 25 år siden traskede Rasmus Nøhr ind på Mermaid Records’ kontor i hjertet af København med sin guitar og en håndfuld sange i en papkasse. På få øjeblikke tryllebandt han alle de ansatte med sine sange om kærlighed, og derefter tryllebandt han resten af Danmark med sit kæmpestore talent. Med sig i papkassen den sommerdag havde han sange som “Det Glade Pizzabud” og demoer til det, som skulle blive til hans allerstørste hit “Sommer I Europa”. Sidenhen har han udgivet et hav af radiosingler og har været en af de flittigst spillede danske artister på Danmarks Radio.
Rasmus Nøhr er en vaskeægte spillemand og globetrotter. Bedst som du har placeret ham på en af livets hylder, tager han på opdagelsesrejse i livet, og ud af disse rejser kommer de smukkeste, mest inderlige sange om kærlighed og savn. Efter nogle år på endnu en af disse opdagelsesrejser er Rasmus Nøhr i 2025 klar med et helt nyt album, og i efteråret 2025 tager han derfor på albumtour sammen med sit band, for det er endnu engang “Tid til Mirakler”.
Koncerten finder sted i Kultursalen i Augustenborghallerne fredag den 7. november kl. 20. Dørene åbnes kl. 19.

Resiliens i grænselandet: Et samfunds modstandsdygtighed skabes bl.a. gennem modgang
2025-11-08 10:00 - 11:00 | Augustenborg Garden, Palævej 9, Augustenborg, 6440
Spørgsmålet er, om en grænseegn gennem historien udvikler særlige egenskaber til at håndtere uforudsete udfordringer.
Katastrofehistoriker, beredskabsforsker og kommende lektor i samfundssikkerhed ved Roskilde Universitet Rasmus Dahlberg
diskuterer resiliens i et historisk perspektiv med særligt fokus på det dansk-tyske grænseland.
OBS – der er et begrænset antal billetter til arrangementet. Bestil gratis billet her

Oplægsholder
Rasmus Dahlberg, forfatter, historiker og forsker

Arrangør
Sønderborg Kommune

Læs mere om UNESCO-Dage i Hertugernes Augustenborg 8.-9. november 2025

Maleworkshop for børn
2025-11-08 10:00 - 12:30 | Augustiana Kunstpark & Kunsthal, Palævej 10-14, Augustenborg, 6440, Danmark
Mal dit eget maleri under overskriften “den jeg elsker”.
Den professionelle billedkunstner Adam Gabriel vil inspirere og guide dig i forhold til teknikker og dit personlige udtryk.
Målgruppe: børn fra 5 år
Underviser
Billedkunstner Adam Gabriel, Sønderjyllands Kunstskole
OBS – begrænset antal pladser – max 15 børn – bestil billet her
Sted: Workshoppen foregår i den røde bygning overfor Augustiana Kunsthal
Arrangør
Sønderborg Kommune i samarbejde med Sønderjyllands Kunstskole
Læs mere om UNESCO-Dage i Hertugernes Augustenborg 8.-9. november 2025

Friluftsliv og fællesskab i de lokalhistoriske arkiver
2025-11-08 10:00 - 14:00 | Foreningshuset – Sønderborg Kaserne, Gerlachsgade 5, Sønderborg, 6400
Lokalhistorisk Arkiv Sønderborg og Lokalhistorisk Arkiv Ulkebøl forener for deres samlinger i en fælles udstilling til Arkivernes Dag 2025.
Under et fælles nordisk tema “Natur og Friluftsliv” kaster de lokalhistoriske arkiver lys over vores fantastiske lokale muligheder for udendørs aktiviteter i naturen.
En tidsrejse fra Genforeningen i 1920 til nu viser, hvordan vores fritidsliv har ændret sig. Se de store forskelle på en spejderlejr i 1946 og Spejdernes Lejr 2017.

Loppemarked på Stolbroladen, Svenstrup
2025-11-08 10:00 - 15:00 | Sandvej 19, Svenstrup, 6430 Nordborg, Sandvej 19, Svenstrup, Nordborg, 6430, Danmark
Stolbroladen arrangerer loppemarked lørdag den 8. november 2025.
Loppemarkedet har åbent fra kl. 10 til 15, og der vil være et bredt udvalg af spændende loppefund. Kom og se, om du kan gøre et kup, eller nyd den gode stemning sammen med andre besøgende. Loppemarkedet er arrangeret af Stenklubben Als, Farveladen og E Svenstruplaug.
Sted: Sandvej 19, Svenstrup, 6430 Nordborg.

Lav tegnefilm om grænselandet
2025-11-08 10:00 - 16:00 | Augustiana Kunstpark & Kunsthal, Palævej 10-14, Augustenborg, 6440, Danmark
Skab jeres egen lille tegnefilm alene eller sammen med andre.
Lav selv baggrunde og figurer og skab jeres egen lille stop motion-film med en selvvalgt handling i relation til et grænseland.
En dygtig animator vil guide jer i arbejdet med at lave stop motion film ud fra temaer som fx kulturmøder, grænser, krig og fred.

Underviser
Animator Hanne Pedersen fra Animated Learning / UNESCO Creative City Viborg

Arrangør
Sønderborg Kommune i samarbejde med Animated Learning / UNESCO Creative City Viborg

Læs mere om UNESCO-Dage i Hertugernes Augustenborg 8.-9. november 2025

Børn og unge fra grænselandet udstiller
2025-11-08 10:00 - 16:00 | Augustiana Kunstpark & Kunsthal, Palævej 10-14, Augustenborg, 6440, Danmark
Sønderborg er en del af UNESCO Global Network of Learning Cities, hvilket giver adgang til et internationalt netværk for livslang læring, medborgerskab og bæredygtig udvikling.
Sønderborgs strategi for at være en lærende by fokuserer på at omsætte globale mål til konkrete handlinger.
Det sker med initiativer som ProjectZero for CO2-neutralitet og et fokus på børnenes perspektiv i kommunen.
Det understøttes af lokale aktører som Vidensby Sønderborg, Partnerskabet House of Science og Center for Verdensmål.

I Augustenborg kan man i weekendens program – i Det Røde Palæ ved Augustiana blandt andet opleve

Elever fra Sønderskovskolen og udstiller
Se billeder skabt af elever fra Sønderskovskolen, Verdensmålsskole i Sønderborg Kommune

Elever fra 2. klasse på Hørup Skole udstiller
Se produktioner skabt i Augustianas Billedværksted i samarbejde med Vidensby Sønderborg

Dansk-tysk børnekunstfestival gennem 20 år
Se malerier skabt af danske og tyske børn gennem de sidste 20 år – nedslag i Dansk-tysk Børnekunstfestival 2005-2025.

Bæredygtig byudvikling
Se udbyttet fra en elevworkshop under Syddansk Universitets klimakonference med produktioner skabt af elever fra lokale skoler en om bæredygtig byudvikling i lokalområdet.

Arrangør
Sønderborg Kommune i samarbejde med Vidensby Sønderborg og House of Science
Læs mere om UNESCO-Dage i Hertugernes Augustenborg 8.-9. november 2025

Fortællekoncert med Papirskoven: Lyt til månen
2025-11-08 11:00 - 11:30 | Biblioteket Sønderborg, Nørre Havnegade 15, Sønderborg, 6400, Danmark
Medrivende fortællekoncert om Skrædderkaninerne Zig og Zag og pigen Nat
Fortællekoncerten nyfortolker det klassiske mesterværk Måneskinssonaten, komponeret af Beethoven i 1801. Handlingen udspringer af børnebogen Skrædderkaninerne og Måneskinssonaten, skrevet og tegnet af Marie Priem, og fremføres live på scenen af to klassiske musikere og forfatteren som fortæller.
De fleste kender Måneskinssonatens drømmende førstesats, men klaversonaten består egentligt af tre forskellige satser. I denne fortællekoncert flettes musikken fra alle tre satser ind i den poetiske fortælling om de to skrædderkaniner Zig og Zag og pigen, de kalder Nat.
Hun dukker op helt alene og tavs en sen aften i Papirskoven. I hånden har hun en kuffert. Men hvem er hun? Og hvad er der i den kuffert?
For børn 2-7 år og deres voksne.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Sange som kampplads og mødested (grænselandets identitet)
2025-11-08 11:00 - 11:45 | Augustenborg Garden, Palævej 9, Augustenborg, 6440
Grænselandets fælles kultur og identitet kan både virke samlende og adskillende.
Til tider har det været vigtigt at understrege forskellene for at styrke selvforståelsen på hver side af grænsen, mens det i andre sammenhænge har været fællesskabet på tværs af grænsen, der har stået i centrum. Denne spænding mellem identitet, samhørighed og modstand kommer til udtryk på mange måder – ikke mindst gennem musikken og fællessangen, som altid har været stærke bærere af identitet.
Gennem netop fællessang og musik vil vi nærme os dette spændingsfelt i oplægget her.
OBS: Arrangementet foregår i det store telt på græsset bag ved Augustenborg Garden.
Oplægsholder
Claus Jacobsen, bibliotekar
Pianist
Arrangør
Sønderborg Kommune
Læs mere om UNESCO-Dage i Hertugernes Augustenborg 8.-9. november 2025

Rundvisning i Augustiana - palæet og kunsten
2025-11-08 11:00 - 12:00 | Augustiana Kunstpark & Kunsthal, Palævej 10-14, Augustenborg, 6440, Danmark
Oplev det nyklassicistiske palæ ved Augustenborg Fjord og den aktuelle udstilling ”A hundred (different) flowers are in full bloom” af billedkunstner Lise Tovesdatter Skou.
OBS – Begrænset antal pladser.
Bestil gratis billet til lørdag den 8.11.2025 kl. 11.00 her.
Bestil gratis billet til lørdag den 8.11.2025 kl. 13.00 her.
Rundviser
Merete Møbjerg Nissen, akademisk medarbejder på Augustiana
Arrangør
Sønderborg Kommune
Læs mere om UNESCO-Dage i Hertugernes Augustenborg 8.-9. november 2025

Åbent Hus: Mærk det summende kunstnermiljø i KunstVærket
2025-11-08 11:00 - 16:00 | KunstVærket, Palævej 9B, Augustenborg, 6440, Danmark
Få indblik i de kreative værksteder, og mød nogle af kunstnerne i deres es.
KunstVærket holder åbent hus, hvor du kan snuse til farver, former og opleve kunsten – både den færdige og mens den bliver til.
Huset rummer atelierer med aktive kunstnere, der viser deres kreationer frem og gerne tager en snak om kunsten.
Arrangør
Sønderborg Kommune i samarbejde med KunstVærket
Adresse
KunstVærket, Palævej 9B, 6440 Augustenborg
Læs mere om UNESCO-Dage i Hertugernes Augustenborg 8.-9. november 2025

Smag på friske ringridere direkte fra grillen ved Augustenborg-Bro Frivillige Brandværn
2025-11-08 11:00 - 16:00 | Augustiana Kunstpark & Kunsthal, Palævej 10-14, Augustenborg, 6440, Danmark
Lørdag kan du få snak med Augustenborg-Bro Frivillige Brandværn, der i weekendens anledning har tændt op i grillen.
Derfor er det muligt at købe ringridderpølser begge dage og få en sidste smag af sommer og grill i hyggelige omgivelser.
Udover at grille pølser har de kørt en brandbil frem så man kan opleve et af deres køretøjer på helt tæt hold.
Lørdag og søndag holder de til i gårdrummet ved Augustiana.
Man skal selv betale for maden.
Arrangør
Sønderborg Kommune i samarbejde med Augustenborg-Bro frivillige brandværn
Læs mere om UNESCO-Dage i Hertugernes Augustenborg 8.-9. november 2025

Åbent hus i Hofrådens Hus
2025-11-08 11:00 - 16:00 | Hofrådens Hus, Storegade 11, Augustenborg, Sønderjylland, 6440
Hofrådens Hus er en af de fineste ejendomme i det hertugelige Augustenborg, det var her Hertugens hofråde, det vil sige hans øverste embedsmand, boede.
Bygningen er i gang med af blive gennem renoveret af foreningen ”Hofrådens Hus”, som har påtaget sig det store men også vigtige arbejde med at bevare denne enestående bygning i der hertugelige kulturmiljø.
Så slå et smut forbi Hofrådens Hus og tag et kig bag facaden i den igangværende istandsættelses arbejde. Samtidig kan du møde nogle af de mange frivillige håndværkere der byder på en kop kaffe og snak.
Adresse
Storegade 11, 6440 Augustenborg
Arrangør
Sønderborg Kommune i samarbejde med Foreningen Hofrådens Hus.
Læs mere om UNESCO-Dage i Hertugernes Augustenborg 8.-9. november 2025

Åbent Hus: Oplev udstillingsstedet KunstPunkt
2025-11-08 11:00 - 16:00 | KunstPunkt, Storegade 14, Augustenborg, 6440
Udstillingsstedet KunstPunkt holder åbent hus lørdag den 8 november.
Her kan du opleve kunstnergruppen OPtimisterne, der har eksisteret i mange år, men hvor der også er kommet nye kunstnere til, som præsenterer billedkunst, keramik, barkkunst og smykkekunst.
I dag består gruppen af Annie Glistrup, Birgit Juhl Sørensen, Lene Kjær Netterstrøm, Helen Lausten, Sine Jakobsen, Ene Langmack og Gitte Reid Wind.
I Galleri UNG KUNST, der er en del af KunstPunkt udstiller den 20-årige Leon Rotzler sin digitale kunst.
Tidligere har han tegnet mere traditionelt med blyant og tusch, men i dag er hans fokus på det digitale udtryk, hvor der kan opleves billeder tegnet på en tegnetablet og printet på fotopapir.
Arrangør
Sønderborg Kommune i samarbejde med KunstPunkt
Læs mere om UNESCO-Dage i Hertugernes Augustenborg 8.-9. november 2025
